
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1058 

28 Ιουνίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Νομικού Προσώπου με την επωνυμία 
«ΝΟΜΙΚΟ ΠΡΟΣΩΠΟ ΔΔ ΕΘΕΛΟΝΤΙΚΗΣ ΠΥΡΟ¬ 
ΣΒΕΣΗΣ ΚΑΙ ΠΕΡΙΒΑΛΛΟΝΤΟΣ ΔΗΜΟΥ ΒΑΘΕ- 

ΟΣ ΣΑΜΟΥ». 1 

Τροποποίηση της συστατικής πράξης του Νομικού 
Προσώπου με την επωνυμία «Πνευματικό και Πο¬ 
λιτιστικό Κέντρο Φαλάνης Δήμου Γιάννουλης»... 2 
Τροποποίηση της συστατικής πράξης του Συνδέσμου 
Δήμων του Νομού Θεσσαλονίκης με την επωνυμία 
«ΣΥΝΔΕΣΜΟΣ ΠΡΟΣΤΑΣΙΑΣ ΚΑΙ ΠΕΡΙΘΑΛΨΗΣ ΑΔΕ¬ 
ΣΠΟΤΩΝ ΖΩΩΝ ΑΝΑΤΟΛΙΚΗΣ ΘΕΣΣΑΛΟΝΙΚΗΣ».... 3 
Κατάργηση Νομικού Προσώπου του Δήμου Ειρηνού- 
πολης Νομ. Ημαθίας, με την επωνυμία «Φιλαρμο¬ 


νική Δήμου Ειρηνούπολης». 4 

Κατάργηση Νομικού Προσώπου του Δήμου Μελικής 
Νομ. Ημαθίας, με την επωνυμία «Φιλαρμονική Δή¬ 
μου Μελικής». 5 

Τροποποίηση της ιδρυτικής πράξης σύστασης της 
Δημοτικής Επιχείρησης με την επωνυμία «Δημο¬ 
τική Επιχείρηση'Υδρευσης Αποχέτευσης Ηρακλεί¬ 
ου - ΔΕΥΑΗ» (π.δ. 352/1982 - ΦΕΚ Α' 63/1982). 6 

Σύσταση Ν.Π.Δ.Δ. με την επωνυμία «ΚΕΝΤΡΟ ΚΟΙΝΩ¬ 
ΝΙΚΗΣ ΠΡΟΣΤΑΣΙΑΣ ΔΗΜΟΥ ΕΥΡΩΣΤΙΝΗΣ». 7 


ΑΠΟΦΑΣΕΙ Σ 

Αριθμ. 2332 (1) 


Σύσταση Νομικού Προσώπου με την επωνυμία «ΝΟΜΙΚΟ 
ΠΡΟΣΩΠΟ ΔΔ ΕΘΕΛΟΝΤΙΚΗΣ ΠΥΡΟΣΒΕΣΗΣ ΚΑΙ ΠΕ¬ 
ΡΙΒΑΛΛΟΝΤΟΣ ΔΗΜΟΥ ΒΑΘΕΟΣ ΣΑΜΟΥ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 239, 240 του ν. 3463/ 
2006. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 


που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α') σε συνδυασμό με την εγκύκλιο υπ’ αριθμ. 
550/εγκ.1/7.10.1992 της Γραμματείας του Υπουργικού 
Συμβουλίου, που αφορά τον έλεγχο των δαπανών που 
προκαλούν οι κανονιστικές πράξεις. 

4. Την υπ’ αριθμ. 1482/29.10.1997 απόφαση Γενικού 
Γραμματέα Περιφέρειας Βορείου Αιγαίου «Μεταβίβαση 
δικαιώματος υπογραφής με εντολή ... στον Προϊστάμε¬ 
νο Δ/νσης και Προϊσταμένους Τμημάτων Δ/νσης Τοπ. 
Αυτ/σης & Δ/σης της Περιφέρειας» (Φ.Ε.Κ. 1010/14.11.1997 
τ,Β'). 

5. Την υπ’ αριθμ. 12271/22.11.2004 απόφαση Γενικού 
Γραμματέα Περιφέρειας Βορείου Αιγαίου, που αφορά 
τοποθέτηση Προϊσταμένης Δ/νσης Ν. Σάμου. 

6. Την υπ’ αριθμ. 93/26.2.2007 νόμιμη απόφαση του Δη¬ 
μοτικού Συμβουλίου Βαθέος περί σύστασης Ν.Π.Δ.Δ. 

7. Το υπ’ αριθμ. 7034/7.6.2007 έγγραφο του Εθνικού 
Τυπογραφείου, αποφασίζουμε: 

1. Συνιστάται στο Δήμο Βαθέος Νομού Σάμου Ν.Π.Δ.Δ. 
με την επωνυμία «ΝΟΜΙΚΟ ΠΡΟΣΩΠΟ ΔΔ ΕΘΕΛΟΝΤΙΚΗΣ 
ΠΥΡΟΣΒΕΣΗΣ ΚΑΙ ΠΕΡΙΒΑΛΛΟΝΤΟΣ ΔΗΜΟΥ ΒΑΘΕΟΣ 
ΣΑΜΟΥ». 

2. Σκοπός του Νομικού Προσώπου είναι: 

Η ανάπτυξη αισθημάτων ευθύνης και ανιδιοτελούς 
προσφοράς αγάπης και σεβασμού στο δάσος και στο 
φυσικό και ανθρωπογενές περιβάλλον. 

• Ανάδειξη του δάσους σε ύψιστο κοινωνικό αγαθό 
και προστασία του. 

• Η φύλαξη, η διαχείριση και βελτίωση των πυροσβε¬ 
στικών εγκαταστάσεων και εξοπλισμών. 

• Πρόληψη και καταστολή φυσικών καταστροφών. 

• Προγραμματισμός και δημιουργία εγκαταστάσε¬ 
ων. 

• Στήριξη και υποβοήθηση των εθελοντικών προσπα¬ 
θειών και δραστηριοτήτων των ατόμων, ομάδων, συλ¬ 
λόγων, κλιμακίων. 

• Διάδοση της ιδέας και ανάπτυξη του εθελοντισμού 
σε όλες τις ηλικιακές ομάδες και δημιουργία τομέων 
εθελοντισμού. 

• Επιχορήγηση ομάδων, συλλόγων, κλιμακίων και 
ασφάλεια εθελοντών. 

• Εφαρμογή σε συνεργασία με Νομ/κή Αυτ/ση, Δήμο, 
Κρατική Διοίκηση προγραμμάτων δασοπυρόσβεσης, δα¬ 
σοπροστασίας, πυροπροστασίας και απόκτησης σύγ- 

χρονου εξοπλισμού για την έγκαιρη και αποτελεσματική 
επέμβαση. 

• Ευαισθητοποίηση νεολαίας σε θέματα εθελοντι¬ 
σμού. 

• Διοργάνωση ημερίδων, συνεδρίων, εορτών, εκδηλώ¬ 
σεων και επιβραβεύσεις φορέων, συλλόγων κ,λ.π. 

• Σχεδιασμός και υλοποίηση δράσεων για προστα¬ 
σία, διαχείριση και αποκατάσταση φυσικού περιβάλ¬ 
λοντος. 

• Σύνταξη μελετών και προώθηση ένταξης έργων και 
δραστηριοτήτων του Ν.Π.Δ.Δ. σε προγράμματα και πρω¬ 
τοβουλίες Ε.Ο.Κ. ή άλλων οργανισμών. 

3. Περιουσία του Νομικού Προσώπου είναι: 

• Οχήματα, την χρήση των οποίων το Δ.Σ. Βαθέος θα 
εκχωρήσει με απόφασή του. 

• Εγκαταστάσεις 

• Εξοπλισμό 

4. Πόροι του Νομικού Προσώπου είναι: 

• Η ετήσια επιχορήγηση του Δήμου Βαθέος μέχρι και 
60.000,00 ΕΥΡΩ. 

• Τακτικές και έκτακτες επιχορηγήσεις Δημοσίων Φο¬ 
ρέων και Οργανισμών. 

• Εισφορές, δωρεές, κληρονομιές και κληροδοτή¬ 
σεις. 

• Πρόσοδοι από παροχή πραγμάτων και υπηρεσιών. 

• Πρόσοδοι από δική του περιουσία. 

5. Διοίκηση: Το Νομικό Πρόσωπο διοικείται από 15με- 
λές Διοικητικό Συμβούλιο όπως παρακάτω: 

• Τρεις (3) δημοτικοί σύμβουλοι της πλειοψηφίας 

• Δύο (2) δημοτικοί σύμβουλοι της μειοψηφίας 

• Δέκα (10) κάτοικοι-εθελοντές, έναν από κάθε δημοτι¬ 
κό διαμέρισμα με αναγνωρισμένη δράση και προσφορά 
και θα προτείνονται από τους κατά τόπους συλλόγους, 
κλιμάκια, ομάδες. 

• Η θητεία του Δ.Σ. ακολουθεί τη θητεία του Δημο¬ 
τικού Συμβουλίου και λήγει με την εγκατάσταση νέων 
μελών. 

• Το Νομικό Πρόσωπο εκπροσωπείται στα Δικαστήρια 
και σε κάθε Αρχή από τον Πρόεδρο του Διοικητικού 
Συμβουλίου. 

Από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού του Δήμου 
ύψους έως 60.000,00 ΕΥΡΩ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 13 Ιουνίου 2007 

Με εντολή Γενικού Γραμματέα Περιφέρειας 
Η Διευθύντρια 
ΜΑΡΙΑ ΣΤΑΘΟΠΟΥΛΟΥ 

-♦- 

Αριθμ. 7632 (2) 

Τροποποίηση της συστατικής πράξης του Νομικού Προ¬ 
σώπου με την επωνυμία «Πνευματικό και Πολιτιστικό 
Κέντρο Φαλάνης Δήμου Γιάννουλης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1) Τις διατάξεις: 

α) Των άρθρων 149, 239 και 240 του ν. 3463/2006 
«Κύρωση του κώδικα Δήμων και Κοινοτήτων» (ΦΕΚ 
114/20 06/Α'). 


β) Του άρθρου 6 του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση» (ΦΕΚ 107/1997/Α'). 

γ) Του άρθρου 1 παρ. 2α του ν. 2469/1997 «Περιορισμός 
και βελτίωση της αποτελεσματικότητας των κρατικών 
δαπανών» (ΦΕΚ 28/1997/Α'). 

δ) Του άρθρου 25 παρ. Ιια του ν. 3202/2003 «Εκλογικές 
δαπάνες κατά τις νομαρχιακές και δημοτικές εκλογές, 
οικονομική διοίκηση και διαχείριση των Ο.Τ.Α, θέματα 
αλλοδαπών και άλλες διατάξεις» (ΦΕΚ 284/2003/Α'). 

2) Την υπ’ αριθμ. 11343/1990 (ΦΕΚ 386/τ.Β'/1990) από¬ 
φαση του Νομάρχη Λάρισας, περί σύστασης Νομικού 
Προσώπου με την επωνυμία «Πνευματικό και Πολιτιστικό 
Κέντρο Φαλάνης Δήμου Γ ιάννουλης», όπως τροποποι¬ 
ήθηκε. 

3) Την υπ’ αριθμ. 2682/10.5.2001 (ΦΕΚ 597/τ.Β72001) 
απόφασή μας, περί παροχής εξουσιοδότησης υπογρα¬ 
φής εγγράφων στον Προϊστάμενο της Δ/νσης Αυτ/σης 
και Αποκ/σης «Με εντολή Γενικού Γραμματέα Περιφέ¬ 
ρειας Θεσσαλίας». 

4) Την υπ’ αριθμ. 75/2007 απόφαση του Δημοτικού 
Συμβουλίου Γ ιάννουλης, περί τροποποίησης της συ¬ 
στατικής πράξης του Νομικού Προσώπου «Πνευματικό 
και Πολιτιστικό Κέντρο Φαλάνης Δήμου Γ ιάννουλης», 
αποφασίζουμε: 

Τροποποιούμε την υπ’ αριθμ. 11343/1990 (ΦΕΚ 386/ 
τ.Β'/1990) απόφαση του Νομάρχη Λάρισας, περί σύστα¬ 
σης Νομικού Προσώπου με την επωνυμία «Πνευματικό 
και Πολιτιστικό Κέντρο Φαλάνης Δήμου Γ ιάννουλης» και 
προσαρμόζουμε τη συστατική του πράξη στις διατάξεις 
των άρθρων 239 και 240 του ν. 3463/2006, ως εξής: 

1) Συστήνει Νομικό Πρόσωπο Δημοσίου Δικαίου στο 
Δήμο Γ ιάννουλης με την επωνυμία «Πνευματικό και Πο¬ 
λιτιστικό Κέντρο Φαλάνης Δήμου Γ ιάννουλης». 

Το Νομικό Πρόσωπο «Πνευματικό και Πολιτιστικό Κέ¬ 
ντρο Φαλάνης Δήμου Γ ιάννουλης» διοικείται από 7μελές 
Διοικητικό Συμβούλιο και απαρτίζεται σύμφωνα με το 
άρθρο 240 του ν. 3463/2006 από: 

α. Τον Δήμαρχο ή τον Αντιδήμαρχο ή τον Δημοτικό 
Σύμβουλο που ορίζεται από τον Δήμαρχο. 

β. Τρεις Δημοτικούς Συμβούλους που ορίζονται από 
το Δημοτικό Συμβούλιο. 

γ. Τον Πρόεδρο του Τοπικού Συμβουλίου ή μέλος του 
Τοπικού Συμβουλίου. 

γ) Τα υπόλοιπα δύο μέλη είναι δημότες ή κάτοικοι 
του Δήμου Γιάννουλης με επαγγελματική ή κοινωνική 
δράση ή ειδικές γνώσεις, ανάλογα με το σκοπό του 
Νομικού Προσώπου. 

Δύο από τα αιρετά μέλη του Δ.Σ. ορίζονται από τη μει¬ 
οψηφία του δημοτικού συμβουλίου. Ο ορισμός των με¬ 
λών της μειοψηφίας γίνεται από την ίδια την μειοψηφία 
και ακολουθεί ο ορισμός από το δημοτικό συμβούλιο. 

Σε περίπτωση που η μειοψηφία δεν ορίσει συμβούλους 
ή εκείνοι που έχουν οριστεί παραιτηθούν, χωρίς να αντι- 
κατασταθούν, μετέχουν σύμβουλοι της πλειοψηφίας. 

Μετά τον ορισμό των μελών, το Δημοτικό Συμβούλιο 
εκλέγει από τα μέλη αυτά, τον Πρόεδρο και τον Αντιπρό¬ 
εδρο. Στην περίπτωση που ως μέλος έχει ορισθεί από το 
Συμβούλιο ο Δήμαρχος, αυτός αυτοδίκαια καθίσταται και 
Πρόεδρος του Διοικητικού Συμβουλίου του Ν.Π. 

Τον Πρόεδρο του Διοικητικού Συμβουλίου σε περί¬ 
πτωση απουσίας ή κωλύματος αναπληρώνει ο Αντι¬ 
πρόεδρος. 

Τα μέλη του Διοικητικού Συμβουλίου μπορούν να αντι- 
κατασταθούν κατά τη διάρκεια της θητείας τους, με 
απόφαση του Δημοτικού Συμβουλίου για σοβαρό λόγο 
που ανάγεται στην άσκηση των καθηκόντων τους. 

Η θητεία των μελών του Διοικητικού Συμβουλίου του 
Νομικού Προσώπου ορίζεται με απόφαση του Δημοτικού 
Συμβουλίου και λήγει πάντοτε με την εγκατάσταση του 
νέου Διοικητικού Συμβουλίου. 

2) Σκοπός του Νομικού Προσώπου είναι: 

Η δημιουργία και η ανάπτυξη πνευματικής και εκπολι¬ 
τιστικής δραστηριότητας με την ίδρυση και λειτουργία: 
χορευτικού συγκροτήματος, Μουσικής σχολής, τμήμα¬ 
τος ζωγραφικής τμήματος εκμάθησης ιταλικής γλώσ¬ 
σας τμήματος Αθλοπαιδιάς, πραγματοποίηση διαλέξεων 
-συζητήσεων και ένταξη του Μορφωτικού Συλλόγου 
Φαλάνης. 

3) Οι πόροι του Νομικού Προσώπου προέρχονται και 
είναι: 

α) Ετήσια επιχορήγηση του Δήμου που θα ανέρχεται 
στο ποσό του 50.000,00 €. 

β) Πόσης φύσεως συνδρομές, εισφορές (δίδακτρα 
μαθητών), δωρεές, κληρονομιές και κληροδοσίες. 

γ) Κάθε παροχή από το Κράτος και κάθε άλλη νόμιμη 
πρόσοδος. 

δ) Περιουσία δεν διατίθεται. 

Το Νομικό Πρόσωπο εκπροσωπείται στα Δικαστήρια 
και σε κάθε Αρχή από τον Πρόεδρο του και όταν αυτός 
κωλύεται ή απουσιάζει από τον Αντιπρόεδρο. 

Με την παρούσα απόφαση δεν προκαλείται δαπάνη 
σε βάρος του προϋπολογισμού του Δήμου για το οικ. 
έτος 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 8 Ιουνίου 2007 

Με εντολή Γ ενικού Γ ραμματέα Περιφέρειας 
Ο Αναπληρωτής Προϊστάμενος Διεύθυνσης 
ΑΠΟΣΤΟΛΟΣ ΝΤΟΒΑΣ 

-♦- 

Αριθμ. 15801 (3) 

Τροποποίηση της συστατικής πράξης του Συνδέσμου 
Δήμων του Νομού Θεσσαλονίκης με την επωνυμία 
«ΣΥΝΔΕΣΜΟΣ ΠΡΟΣΤΑΣΙΑΣ ΚΑΙ ΠΕΡΙΘΑΛΨΗΣ ΑΔΕ¬ 
ΣΠΟΤΩΝ ΖΩΩΝ ΑΝΑΤΟΛΙΚΗΣ ΘΕΣΣΑΛΟΝΙΚΗΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 246 -249 του ν. 3463/2006 
«Κύρωση του Κώδικα Δήμων και Κοινοτήτων». 

2. Την υπ’ αριθμ. 10.062/10.3.2005 (Φ.Ε.Κ. 455/Β/8.4.2005) 
απόφασή μας, που αφορούσε τη σύσταση Συνδέσμου 
των Δήμων του Νομού Θεσσαλονίκης, Βασιλικών, Επα¬ 
νομής, Θερμαϊκού, Θέρμης, Καλαμαριάς, Μηχανιώνας, 
Μίκρας, Πανοράματος, Πυλαίας, Χορτιάτη και της (τότε) 
κοινότητας Πεύκων με την επωνυμία «ΣΥΝΔΕΣΜΟΣ ΠΡΟ¬ 
ΣΤΑΣΙΑΣ ΚΑΙ ΠΕΡΙΘΑΛΨΗΣ ΑΔΕΣΠΟΤΩΝ ΖΩΩΝ ΑΝΑ¬ 
ΤΟΛΙΚΗΣ ΘΕΣΣΑΛΟΝΙΚΗΣ». 

3. Την υπ’ αριθμ. 7/2007 απόφαση του Διοικητικού 
Συμβουλίου του Συνδέσμου που αφορά στην αύξηση 
της συνδρομής των Δήμων μελών του Συνδέσμου, απο¬ 
φασίζουμε: 


Την τροποποίηση του άρθρου 3 παρ. β της συστατικής 
πράξης του Συνδέσμου Προστασίας και Περίθαλψης 
Αδέσποτων Ζώων Ανατολικής Θεσσαλονίκης που αφορά 
τους πόρους του Συνδέσμου ως εξής: 

3. Πόροι του Συνδέσμου είναι οι: 

Η ετήσια εισφορά των μελών ίση με 0,40 € ευρώ ανά 
κάτοικο, σύμφωνα με την απογραφή πληθυσμού του 2001 
μέχρι το 2006 και από το 2007 και εφεξής η ετήσια εισφο¬ 
ρά των μελών θα είναι ίση με 0,70 € ανά κάτοικο. 

Κάλυψη δαπάνης: Από τις διατάξεις της απόφασης 
αυτής προκαλείται ετήσια δαπάνη σε βάρος των Ο.Τ.Α. 
μελών του Συνδέσμου με βάση την ετήσια εισφορά τους 
που είναι ίση τουλάχιστον με 0,70 € ανά κάτοικο από 
το 2007 και εφεξής. 

Ειδικότερα για τον κάθε Ο.Τ.Α. μέλος προκαλείται δαπά¬ 
νη για το έτος 2007 και για τα επόμενα τέσσερα έτη, με 
βάση την κατωτέρω δαπάνη που αφορά την αρχική εισφο¬ 
ρά του κάθε Δήμου μέλους και σε ποσοστό 70% αυτής που 
είναι η ελάχιστη υποχρεωτική εισφορά των μελών: 

Για τον Δήμο Βασιλικών 9.303,00 ευρώ με εγγραφή 
της σχετικής πίστωσης στον ΚΑ 02.200.211.-1στ. 

Για τον Δήμο Επανομής 8.671,00 ευρώ με εγγραφή της 
σχετικής πίστωσης στον Κ.Α. 00.6737.01. 

Για τον Δήμο Θερμαϊκού 20.253,00 ευρώ με εγγραφή 
της σχετικής πίστωσης στον Κ.Α. 02.00.6161. 

Γ ια τον Δήμο Θέρμης 16.546,00 ευρώ με εγγραφή της 
σχετικής πίστωσης στον Κ.Α. 02.6161.001. 

Γ ια τον Δήμο Καλαμαριάς 88.000,00 ευρώ με εγγραφή 
της σχετικής πίστωσης στον Κ.Α. 02.200.211.-Ιστ. 

Γ ια τον Δήμο Ν. Μηχανιώνας 9.425,00 ευρώ με εγγρα¬ 
φή της σχετικής πίστωσης στον Κ.Α. 6731. 

Για τον Δήμο Μίκρας 10.427,00 ευρώ με εγγραφή της 
σχετικής πίστωσης στον Κ.Α. 00.6161.001. 

Γ ια τον Δήμο Πανοράματος 14.552,00 ευρώ με εγγρα¬ 
φή της σχετικής πίστωσης στον Κ.Α. 10.7521.001. 

Γ ια τον Δήμο Πυλαίας 22.744,00 ευρώ με εγγραφή της 
σχετικής πίστωσης στον Κ.Α. 02.200.211.-1στ. 

Για τον Δήμο Χορτιάτη 12.866,00 ευρώ με εγγραφή 
της σχετικής πίστωσης στον Κ.Α. 00.6721.2. 

Γ ια τον Δήμο Πεύκων 6.434,00 ευρώ με εγγραφή της 
σχετικής πίστωσης στον ΚΑ 00.6726.01. 

Κατά τα λοιπά ισχύει η υπ’ αριθμ. 10.062/10.3.2005 
(Φ.Ε.Κ. 455/Β/8.4.2005) απόφασή μας που αφορούσε τη 
σύσταση Συνδέσμου με την επωνυμία « Σύνδεσμος Προ¬ 
στασίας και Περίθαλψης Αδέσποτων Ζώων Ανατολικής 
Θεσσαλονίκης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Ιουνίου 2007 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 3502 (4) 

Κατάργηση Νομικού Προσώπου του Δήμου Ειρηνούπο- 
λης Νομ. Ημαθίας, με την επωνυμία «Φιλαρμονική Δή¬ 
μου Ειρηνούπολης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2503/1997 και του ν. 2539/1997. 

2. Τις διατάξεις της παραγράφου 3 του άρθρου 221 

«Συγχώνευση - Κατάργηση νομικών προσώπων δη¬ 
μοσίου δικαίου» του Κώδικα Δήμων και Κοινοτήτων 
(ν. 3463/2006). 

3. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

4. Την υπ’ αριθμ. 19886/11.2.1992 (ΦΕΚ 176/Β718.3.1992) 
απόφαση Νομάρχη Ημαθίας, με την οποία έγινε η σύ¬ 
σταση Νομικού Προσώπου με την επωνυμία «Φιλαρμο¬ 
νική Δήμου Ειρηνούπολης». 

5. Την υπ’ αριθμ. 69/2007 απόφαση του δημοτικού 
συμβουλίου Ειρηνούπολης, σχετικά με την κατάργηση 
του ανωτέρω δημοτικού Νομικού Προσώπου, διότι οι 
ανάγκες της Φιλαρμονικής εξυπηρετούνται από τη Δη¬ 
μοτική Επιχείρηση Ανάπτυξης Ειρηνούπολης. 

6. Την υπ’ αριθμ. 5631/26.7.2000 απόφαση του Γενικού 
Γραμματέα Περιφέρειας Κεντρικής Μακεδονίας σχετικά 
με την μεταβίβαση δικαιώματος υπογραφής «Με Εντολή 
Γ ενικού Γ ραμματέα Περιφέρειας», αποφασίζουμε: 

1. Θεωρούμε νόμιμη την υπ’ αριθμ. 69/2007 απόφαση 
του Δημοτικού Συμβουλίου Ειρηνούπολης Ν. Ημαθίας 
με την οποία καταργείται το Νομικό Πρόσωπο με την 
επωνυμία «Φιλαρμονική Δήμου Ειρηνούπολης», για τους 
λόγους που αναφέρονται σε αυτή. 

2. Η περιουσία του καταργούμενου Νομικού Προσώπου 
περιέρχεται στο Δήμο Ειρηνούπολης. 

3. Από τις διατάξεις της απόφασης αυτής δεν προκα- 
λείται δαπάνη στον προϋπολογισμό Δήμου Ειρηνούπο¬ 
λης για το τρέχων, καθώς και για τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 21 Μαΐου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ Μ. ΤΣΙΑΚΙΡΗΣ 

-♦- 

Αριθμ. 2652 (5) 

Κατάργηση Νομικού Προσώπου του Δήμου Μελικής Νομ. 
Ημαθίας, με την επωνυμία «Φιλαρμονική Δήμου Με¬ 
λικής». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2503/1997 και του ν. 2539/1997. 

2. Τις διατάξεις της παραγράφου 3 του άρθρου 221 
«Συγχώνευση - Κατάργηση νομικών προσώπων δη¬ 
μοσίου δικαίου» του Κώδικα Δήμων και Κοινοτήτων 
(ν. 3463/2006). 

3. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

4. Την υπ’ αριθμ. 17731/28.12.1989 (ΦΕΚ 18/Β'/17.1.1990) 
απόφαση Νομάρχη Ημαθίας, με την οποία έγινε η σύστα¬ 
ση Νομικού Προσώπου στην τότε Κοινότητα Μελικής με 
την επωνυμία «Φιλαρμονική Κοινότητας Μελικής», όπως 
τροποποιήθηκε με την υπ’ αριθμ. 2820/27.3.1996 (ΦΕΚ 
273/Β'/23.4.1996) απόφαση Περιφερειακού Διευθυντή, 
μετονομαζόμενο σε «Φιλαρμονική Δήμου Μελικής». 


5. Την υπ’ αριθμ. 50/2007 απόφαση του Δημοτικού 
Συμβουλίου Μελικής, σχετικά με την κατάργηση του 
ανωτέρω Δημοτικού Νομικού Προσώπου, διότι οι ανά¬ 
γκες της Φιλαρμονικής εξυπηρετούνται από τη Δημοτική 
Επιχείρηση Ανάπτυξης Μελικής. 

6. Την υπ’ αριθμ. 5631/26.7.2000 απόφαση του Γενικού 
Γ ραμματέα Περιφέρειας Κεντρικής Μακεδονίας σχετικά 
με την μεταβίβαση δικαιώματος υπογραφής «Με εντολή 
Γ ενικού Γ ραμματέα Περιφέρειας», αποφασίζουμε: 

1) Νομιμοποιούμε την υπ’ αριθμ. 50/2007 απόφαση 
του Δημοτικού Συμβουλίου Μελικής Ν. Ημαθίας με την 
οποία καταργείται το Νομικό Πρόσωπο με την επωνυμία 
«Φιλαρμονική Δήμου Μελικής», για τους λόγους που 
αναφέρονται σε αυτή. 

2) Η περιουσία του καταργούμενου Νομικού Προσώπου 
περιέρχεται στο Δήμο Μελικής. 

3) Από τις διατάξεις της απόφασης αυτής δεν προ- 
καλείται δαπάνη στον προϋπολογισμό Δήμου Μελικής 
για το τρέχων, καθώς και για τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 17 Μαΐου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ Μ. ΤΣΙΑΚΙΡΗΣ 

- ♦ - 

Αριθμ. 8293 (6) 

Τροποποίηση της ιδρυτικής πράξης σύστασης της Δη¬ 
μοτικής Επιχείρησης με την επωνυμία «Δημοτική Επι¬ 
χείρηση Ύδρευσης Αποχέτευσης Ηρακλείου - ΔΕΥ- 
ΑΗ» (π.δ. 352/1982 - ΦΕΚ Α' 63/1982). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 1 παρ. 3, 2 παρ. 1 και 2, 
3 παρ. 1 του ν. 1069/1980 (ΦΕΚ Α' 191/1980) όπως έχουν 
τροποποιηθεί με το άρθρο 6 παρ. 1 του ν. 2307/1995 
(ΦΕΚ Α' 113/1995), το άρθρο 8 παρ. 6 του ν. 2839/2000 
(ΦΕΚ Α' 196/2000) και το άρθρο 33 του ν. 3274/2004 
(ΦΕΚ Α' 195/2004). 

2. Τις διατάξεις του άρθρου 6 παρ. 1 του ν. 2307/1995 
(ΦΕΚ Α' 113/1995). 

3. Τις διατάξεις του άρθρου 1 παρ. 1 του ν. 2647/1998 
(ΦΕΚ Α' 237/1998). 

4. Τις διατάξεις των άρθρων 277-287 του π.δ. 410/1995 
(ΦΕΚ Α' 231/1995) και των άρθρων 252-270 του ν. 3463/ 
2006 (ΦΕΚ Α' 114/2006). 

5. Τις διατάξεις της υπ’ αριθμ. 25027/1984 απόφασης 
του Υπουργού Εσωτερικών Δημόσιας Διοίκησης και 
Αποκέντρωσης (ΦΕΚ Β' 244/1984). 

6. Τις διατάξεις του π.δ. 352/1982 (ΦΕΚ Α' 63/1982) για 
τη Σύσταση της Δημοτικής Επιχείρησης Ύδρευσης και 
Αποχέτευσης Ηρακλείου όπως αυτό έχει τροποποιηθεί 
με το π.δ. 21/1986 (ΦΕΚ Α' 9/1986) και π.δ. 74/1997 (ΦΕΚ 
Α' 65/1997). 

7. Τις υπ’ αριθμ. 22/2007 και 48/2007 αποφάσεις - 
προτάσεις του Διοικητικού Συμβουλίου της ΔΕΥΑΗ οι 
οποίες περιήλθαν στην υπηρεσία μας με τα υπ’ αριθμ. 
2297/2007 και 2384/2007, αντίστοιχα, έγγραφα του Δή¬ 
μου Ηρακλείου. 

8. Το υπ’ αριθμ. 9102/6.12.2006 έγγραφο της Διεύθυν¬ 
σης Σχεδιασμού και Ανάπτυξης της Περιφέρειας με το 

οποίο διαβιβάστηκε στο Δήμο Ηρακλείου η υπ’ αριθμ. 
8849/6.11.2006 έγκριση της μελέτης σκοπιμότητας και 
βιωσιμότητας για τη διεύρυνση του αντικειμένου δρα¬ 
στηριότητας της ΔΕΥΑΗ. 

9. Την υπ’ αριθμ. 6730/12.8.2003 εξουσιοδοτική απόφα¬ 
ση του Γ.Γ.Π.Κ. περί ορισμού εισηγητών και μεταβίβαση 
εξουσίας υπογραφής αποφάσεων και άλλων πράξεων 
στο Γενικό Διευθυντή, στους προϊσταμένους τμημάτων 
και γραφείων των υπηρεσιών της Περιφέρειας Κρή¬ 
της. 

10. Τις υπ’ αριθμ. 49/2007 και 239/2007 αποφάσεις του 
Δημοτικού Συμβουλίου Ηρακλείου για τη διεύρυνση της 
ιδρυτικής - συστατικής πράξης της ΔΕΥΑΗ με την ανά¬ 
ληψη του αντικειμένου της άρδευσης στα Τοπικά Δια¬ 
μερίσματα Βασιλειών, Βουτών, Δαφνών, Σκαλανίου και 
Σταυρακίων του Δήμου Ηρακλείου, αποφασίζουμε: 

Αρθρο μόνο 

Εγκρίνουμε τις υπ’ αριθμ. 49/2007 και 239/2007 απο¬ 
φάσεις του Δημοτικού Συμβουλίου Ηρακλείου Κρήτης 
του Νομού Ηρακλείου με τις οποίες, 

α) Διευρύνεται το αντικείμενο της ΔΕΥΑΗ περιλαμ¬ 
βάνοντας την άρδευση των περιοχών των Τοπικών Δι¬ 
αμερισμάτων Βασιλειών, Βουτών, Δαφνών, Σκαλανίου 
και Σταυρακίων του Δήμου Ηρακλείου και 

β) Τροποποιείται η ιδρυτική πράξη (αριθμ. 194/1981 
απόφαση του Δημοτικού Συμβουλίου Ηρακλείου - 
π.δ. 352/1982 (ΦΕΚ 63 Α') περί συστάσεως στο Δήμο 
Ηρακλείου του Νομού Ηρακλείου ενιαίας επιχείρησης 
ύδρευσης και αποχέτευσης με την επωνυμία «Δημοτι¬ 
κή ΕπιχείρησηΎδρευσης και Αποχέτευσης Ηρακλείου», 
όπως αυτή τροποποιήθηκε μεταγενέστερα [υπ’ αριθμ. 
631/1996 απόφαση του Δημοτικού Συμβουλίου Ηρακλείου 
και υπ’ αριθμ. 247/1996 και 316/1993 αποφάσεις του Δη¬ 
μοτικού Συμβουλίου Νέας Αλικαρνασσού - π.δ. 74/1997 
(ΦΕΚ 65 Α')] στο μέρος που αφορά στις παραγράφους 
5α, 7 και 8 του μόνου άρθρου και η συστατική πράξη 
της ΔΕΥΑΗ διαμορφώνεται ως εξής: 

1. Συνιστάται στο Δήμο Ηρακλείου Νομού Ηρακλείου 
ενιαία επιχείρηση ύδρευσης και αποχέτευσης με το όνο¬ 
μα «Δημοτική Επιχείρηση Ύδρευσης και Αποχέτευσης 
Ηρακλείου» (άρθρο 1 παρ. 1 ν. 1069/1980). 

2. Η Δημοτική ΕπιχείρησηΎδρευσης και Αποχέτευσης 
είναι Νομικό Πρόσωπο ιδιωτικού δικαίου με κοινωφελή 
χαρακτήρα και διέπεται ως προς τη διοίκηση, οργάνω¬ 
ση, εκτέλεση, λειτουργία και συντήρηση των έργων της 
αρμοδιότητάς της, καθώς και τις πηγές χρηματοδότη¬ 
σης της από τις διατάξεις του ν. 1069/1980. Για τα λοιπά 
θέματα εφαρμόζονται οι διατάξεις του π.δ. 410/1995 και 
οι κανόνες της ιδιωτικής οικονομίας (άρθρο 1 παρ. 3 
ν. 1069/1980). 

3. Έδρα της επιχείρησης είναι η πόλη του Ηρακλείου 
Κρήτης (άρθρο 1 παρ. 3 ν. 1069/1980). 

4. Περιοχή αρμοδιότητας της επιχείρησης είναι η δι¬ 
οικητική περιφέρεια των Δήμων Ηρακλείου και Νέας 
Αλικαρνασσού (άρθρο 1 παρ. 3 και άρθρο 2 παρ. 2 
ν. 1069/1980). 

5. Η σύσταση της επιχείρησης δικαιολογείται γιατί: 

α) Με τη σύσταση αυτής σύμφωνα με τις διατάξεις 

του ν. 1069/1980 που έχει διοικητική και οικονομική αυ¬ 
τοτέλεια και ευελιξία, αντιμετωπίζεται ριζικά, μεθοδικά 
και μακροχρόνια όλο το κύκλωμα ύδρευσης και αποχέ¬ 
τευσης των πόλεων Ηρακλείου και Νέας Αλικαρνασσού 


με την εκτέλεση και λειτουργία των συναφών έργων 
ύδρευσης και αποχέτευσης, καθώς και η άρδευση των 
Τοπικών Διαμερισμάτων Βασιλειών, Βουτών, Δαφνών, 
Σκαλανίου και Σταυρακίων του Δήμου Ηρακλείου. 

β) Εξασφαλίζεται η χρηματοδότηση των έργων αυτών 
από το πρόγραμμα Δημοσίων Επενδύσεων, από δανειο¬ 
δότηση και από ίδιους πόρους που προβλέπονται υπέρ 
της επιχείρησης από το ν. 1069/1980. 

6. Τρόπος εκμετάλλευσης των έργων και υπηρεσιών: 
Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του ν. 1069/ 
1980 και τους κανονισμούς που θα συνταχθούν σύμφωνα 
με τις διατάξεις του νόμου αυτού. 

7. Περιουσία της επιχείρησης: Στην περιουσία της επι¬ 
χείρησης ανήκουν τα έργα ύδρευσης και αποχέτευσης 
της περιοχής αρμοδιότητας της επιχείρησης τα οποία 
εκτελέσθηκαν ή θα εκτελεσθούν με βάση τις μελέτες 
που εγκρίθηκαν ή θα εγκριθούν, όλοι οι υπόνομοι που 
υπάρχουν και οι εγκαταστάσεις ύδρευσης και αποχέτευ¬ 
σης ακαθάρτων και όμβριων υδάτων, όλοι οι υπόνομοι 
ή ανοικτοί αγωγοί που εκβάλλουν άμεσα ή έμμεσα στο 
δίκτυο καθώς επίσης και οι μονάδες επεξεργασίας πό¬ 
σιμου ύδατος και υγρών αποβλήτων καθώς επίσης και 
οι μονάδες επεξεργασίας πόσιμου ύδατος και υγρών 
αποβλήτων. Στην περιουσία της ΔΕΥΑΗ θα περιληφθούν 
ύστερα από τη δωρεάν παραχώρηση της χρήσης εκ 
μέρους του Δήμου Ηρακλείου, όλες οι εγκαταστάσεις 
άρδευσης που αναφέρονται στα απογραφικά δελτία 
που έχουν συνταχθεί από την τριμελή επιτροπή απο- 
γραφής του Δήμου. 

8. Έσοδα της επιχείρησης είναι αυτά τα οποία θεσπί¬ 
ζονται από τις διατάξεις του ν. 1069/1980, άρθρο 10 έως 
και 16 και 27 και 28, δηλαδή: 

α) Το ειδικό τέλος για τη μελέτη κατασκευή και επέ¬ 
κταση των έργων ύδρευσης και αποχέτευσης, για μια 
δεκαετία από της 1ης Ιανουάριου του επομένου έτους 
από την επέκταση της περιοχής αρμοδιότητας της 
επιχείρησης, που υπολογίζεται σε ποσοστό 80% επί 
της αξίας του ύδατος που καταναλίσκεται (άρθρο 11 
ν. 1069/1980). 

β) Δωρεάν επιχορήγηση από το πρόγραμμα δημοσί¬ 
ων επενδύσεων σε ποσοστό μέχρι 3596 επί των δαπα¬ 
νών μελετών και κατασκευών των κάθε φύσεως έργων 
ύδρευσης και αποχέτευσης αρμοδιότητας της επιχεί¬ 
ρησης (άρθρο 13 ν. 1069/1980). 

γ) Το τέλος σύνδεσης μετά του δικτύου της αποχέ¬ 
τευσης (άρθρο 10 παρ. 1 εδαφ. γ' ν. 1069/1980). 

δ) Η δαπάνη διακλάδωσης και σύνδεσης προς τον 
αγωγό της ύδρευσης και της αποχέτευσης (άρθρο 10 
παρ. 1 εδαφ. δ' και άρθρο 15 ν. 1069/1980). 

ε) Το τέλος σύνδεσης μετά του δικτύου της ύδρευσης 
(άρθρο 10 παρ. 1 εδαφ. δ' και άρθρο ε' ν. 1069/1980). 

στ. Το τέλος χρήσεως υπονόμων (άρθρο 10 παρ. 1 
εδαφ. στ' ν. 1069/1980). 

ζ) Η αξία ύδατος που καταναλώνεται (άρθρο 10 παρ. 
1 εδ. ζ' ν. 1069/1980). 

η) Η εγγύηση χρήσεως του υδρομετρητή (άρθρο 
10 παρ. 1 εδαφ. η'ν. 1069/1980). 

θ) Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' ν. 1069/ 
1980). 

ι) Οι συνεισφορές τρίτων για την εκτέλεση κατά προ¬ 
τεραιότητα έργων (άρθρο 10 παρ. 1 εδαφ. Γ ν. 1069/ 
1980). 

ια) Οι πρόσοδοι από την περιουσία ή το τίμημα από 
την εκποίηση αυτής (άρθρο 10 παρ. 1 εδαφ. ιβ' ν. 1069/ 
1980). 

ιβ) Δάνεια, κληρονομιές, δωρεές και λοιπές επιχορη¬ 
γήσεις (άρθρο 10 παρ. 1 εδαφ. ιγ' και άρθρο 14 ν. 1069/ 
1980). 

ιγ) Έσοδα που εισπράττονται από την εφαρμογή των 
διατάξεων των άρθρων 27 και 28 ν. 1069/1980, καθώς 
και κάθε άλλη νόμιμη πρόσοδο, 
ιδ) το τέλος κατανάλωσης του αρδευτικού νερού 
ιε) το τέλος σύνδεσης με το δίκτυο άρδευσης 
ιστ) το τέλος επανασύνδεσης με το δίκτυο άρδευ¬ 
σης 

ιζ) τα τέλη συντήρησης και ελέγχου λειτουργίας των 
υδρομέτρων 

9. Η επιχείρηση διοικείται από Διοικητικό Συμβούλιο 
που αποτελείται από ένδεκα (11) μέλη, εκ των οποίων 
δέκα (10) ορίζονται μαζί με αναπληρωτές από το Δημο¬ 
τικό Συμβούλιο Ηρακλείου και ένα (1) ορίζεται μαζί με 
τον αναπληρωτή του από το Δημοτικό Συμβούλιο Νέας 
Αλικαρνασσού. Από τα μέλη αυτά: 

α) Πέντε (5) είναι αιρετοί εκπρόσωποι του Δήμου 
Ηρακλείου των οποίων το ένα (1) προέρχεται από τη 
μειοψηφία. 

β)Ένας (1) είναι αιρετός εκπρόσωπος του Δήμου Αλι¬ 
καρνασσού. 

γ)Ένας (1) είναι εκπρόσωπος των εργαζομένων στην 
Επιχείρηση. 

δ) Ένας (1) είναι εκπρόσωπος του ΓΕΩΤΕΕ. 
ε) Τρεις (3) είναι δημότες ή κάτοικοι του Δήμου Ηρα¬ 
κλείου που έχουν πείρα ή γνώσεις σχετικές με το αντι¬ 
κείμενο της Επιχείρησης. 

Η θητεία του Διοικητικού Συμβουλίου ακολουθεί 
τη θητεία του Δημοτικού Συμβουλίου και λήγει μόλις 
εγκατασταθούν τα νέα μέλη (άρθρο 2 της υπ’ αριθμ. 
25027/1984 ΦΕΚ Β'/244 απόφ. Υπ. Εσωτερ.). 

Ο Πρόεδρος του Διοικητικού Συμβουλίου εκπροσωπεί 
την επιχείρηση σε όλες τις σχέσεις, δικαστικές ή εξώ- 
δικες και σε περίπτωση απουσίας ή κωλύματος αυτού, 
ο αντιπρόεδρος (άρθρο 5 παρ. 4 ν. 1069/1980 και άρθρο 
207 ν. 1065/1980). 

Κάθε προηγούμενη διάταξη που αφορά στα ρυθμιζό- 
μενα με την παρούσα απόφαση θέματα, καταργείται. 

Από τις διατάξεις δεν προκαλείται δαπάνη σε βά¬ 
ρος του προϋπολογισμού του Δήμου Ηρακλείου, αλλά 
προκαλείται δαπάνη σε βάρος του προϋπολογισμού 
της ΔΕΥΑΗ ύψους 270.000 € για το τρέχον οικονομικό 
έτος κα για την οποία έχει εγγράφει ανάλογη πίστωση 
στον προϋπολογισμό της ΔΕΥΑΗ στην ομάδα 6 του Κ.Α. 
Για τα επόμενα τέσσερα έτη προβλέπεται να προκλη- 
θεί σε βάρος του προϋπολογισμού της ΔΕΥΑΗ δαπάνη 
ύψους 321.273,80 € για το 2008, 327.798,92 € για το 2009, 
334.526,70 € για το 2010 και 341.463,17 € για το 2011. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 7 Ιουνίου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΕΥΣΤΑΘΙΟΣ ΤΖΟΥΑΝΑΚΗΣ 


Αριθμ. οικ. 6479 (7) 

Σύσταση Ν.Π.Δ.Δ. με την επωνυμία «ΚΕΝΤΡΟ ΚΟΙΝΩΝΙ¬ 
ΚΗΣ ΠΡΟΣΤΑΣΙΑΣ ΔΗΜΟΥ ΕΥΡΩΣΤΙΝΗΣ». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση 
στελέχωση της Περιφέρειας, ρύθμιση θεμάτων για την 
Τοπική Αυτοδ/ση και άλλες διατάξεις». 

2. Τις διατάξεις των άρθρων 75, Ιε και 239 του ν. 3463/ 
2006 (Κώδικας Δήμων και Κοινοτήτων). 

3. Την υπ’ αριθμ. 64/2007 νομίμως ληφθείσα απόφα¬ 
ση του Δημοτικού Συμβουλίου Ευρωστίνης, περί σύ¬ 
στασης ΝΠΔΔ με την επωνυμία «ΚΕΝΤΡΟ ΚΟΙΝΩΝΙΚΗΣ 
ΠΡΟΣΤΑΣΙΑΣ ΔΗΜΟΥ ΕΥΡΩΣΤΙΝΗΣ» και αναμόρφωσης 
προϋπολογισμού. 

4. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'), σχετικά με τον έλεγχο των δαπανών που 
προκαλούν οι κανονιστικές διοικητικές πράξεις, απο¬ 
φασίζουμε: 

Συνιστούμε στο Δήμο Ευρωστίνης Ν. Κορινθίας Νομικό 
Πρόσωπο Δημοσίου Δικαίου με την επωνυμία: «ΚΕΝΤΡΟ 
ΚΟΙΝΩΝΙΚΗΣ ΠΡΟΣΤΑΣΙΑΣ ΔΗΜΟΥ ΕΥΡΩΣΤΙΝΗΣ», με 
έδρα το Δερβένι. 

1. ΣΚΟΠΟΣ του Νομικού Προσώπου είναι: 

α) Η πρόληψη βιολογικών ψυχολογικών και κοινωνικών 
προβλημάτων των ηλικιωμένων, ώστε να παραμείνουν 
αυτόνομα, ισότιμα και ενεργά μέλη του κοινωνικού συ¬ 
νόλου. 

β) Η διαφώτιση και η συνεργασία του ευρύτερου κοι¬ 
νού και των ειδικών φορέων με τα προβλήματα και τις 
ανάγκες των ηλικιωμένων. 

γ) Η έρευνα σχετικών θεμάτων με τους ηλικιωμέ¬ 
νους. 

δ) Τις υπηρεσίες που θα προσφέρει το κέντρο, θα 
αναλυθούν και θα καταγραφούν διεξοδικά στον κανο¬ 
νισμό λειτουργίας του. 

2. ΠΕΡΙΟΥΣΙΑ ΚΑΙ ΠΟΡΟΙ του Νομικού Προσώπου εί¬ 
ναι: 

α) Η ετήσια τακτική του Δήμου Ευρωστίνης που ορί¬ 
ζεται σε 15.000 Ευρώ. 

β) Τυχόν έκτακτη επιχορήγηση του Δήμου Ευρωστί¬ 
νης. 

γ) Κάθε είδους εισφορές των μελών του. 

δ) Επιχορηγήσεις κρατικές ή ιδιωτικές, δωρεές, κλη¬ 
ρονομιές και κληροδοσίες. 

ε) Εισπράξεις από το αντίτιμο των πραγμάτων ή των 
υπηρεσιών, που θα παρέχει το κέντρο. 

στ) Πρόσοδοι από τη δική του περιουσία, καθώς και 
από τη συμμετοχή του σε διάφορα προγράμματα. 

3. Το Νομικό Πρόσωπο θα διοικείται από το Διοικη¬ 
τικό Συμβούλιο που θα αποτελείται από 7 μέλη που 
ορίζονται με τους αναπληρωτές του από το Δημοτικό 
Συμβούλιο, σύμφωνα με το άρθρο 240 του ν. 3463/2006. 
Μέλη του Δ.Σ. είναι ο Δήμαρχος ή Δημοτικός Σύμβου¬ 
λος, τέσσερις (4) Δημοτικοί Σύμβουλοι (εκ των οποίων 
οι δυο ορίζονται από τη μειοψηφία) και δυο δημότες ή 
κάτοικοι που είναι χρήστες των υπηρεσιών του Νομικού 
Προσώπου ή έχουν ανάλογη επαγγελματική ή κοινωνική 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


16407 


δράση ή ειδικές γνώσεις καθώς και ένας εκπρόσωπος 
των εργαζομένων του Νομικού Προσώπου, ο οποίος 
θα καταλαμβάνει τη θέση του ενός δημότη, εφόσον το 
Νομικό Πρόσωπο θα απασχολεί περισσότερους από 
δέκα (10) εργαζομένους. 

4. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο του και όταν αυτός 
απουσιάζει ή κωλύεται από τον Αντιπρόεδρο. 


Από τις διατάξεις της απόφασης αυτής, προκαλείται 
δαπάνη 15.000 Ευρώ ετησίως σε βάρος του προϋπολο¬ 
γισμού του Δήμου Ευρωστίνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 30 Μαΐου 2007 
Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 




16408 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κόρινθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΌΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοηι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίαχ: 210 4071010 ■ ίηΙθΓηβΙ: ΙιΙΙρύ/νννννν.θΙ.ςι· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.β(.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρι/Ζνννννν.&ΐ.αΓ - Ε-πΐ3ίΙ: ννοί)ίτΐ35ΐ£ΐ.£ΐία)0ΐ·αι 
































